OpenLLM-France/wikimedia huggingface dataset:
# Belonion

Belonion és un gènere de peixos pertanyent a la família dels belònids i a l'ordre dels beloniformes.

## Etimologia

Belonion deriva del grec belone ('agulla') i es refereix a qualsevol peix amb el musell punxegut. També al·ludeix a Pierre Belon (1517-1564), un zoòleg francès que fou professor al Collège de France i autor de L'Histoire naturelle des estranges poissons marins avec la vraie peincture et description du Dauphin et de plusieurs autres de son espèce observée par Pierre Belon du Mans (1551).

## Hàbitat i distribució geogràfica

Es troba a Sud-amèrica: les conques dels rius Guaporé (conca de l'Amazones), Atabapo (conca de l'Orinoco), Negro i Madeira a Bolívia, Veneçuela i el Brasil.

## Cladograma

| Belonidae | Belonion (Collette, 1966) Belonion apodion (Collette, 1966) Belonion dibranchodon (Collette, 1966) Ablennes Belone Petalichthys Platybelone Potamorrhaphis Pseudotylosurus Strongylura Tylosurus Xenentodon |

## Referències

* ↑ The Taxonomicon (anglès)
* ↑ Encyclopedia of Life (anglès)
* ↑ Romero, P., 2002. An etymological dictionary of taxonomy. Madrid, Espanya.
* ↑ Species in Amazon River - FishBase (anglès)
* 1 2 Collette, B.B., N.V. Parin, M.-L. Bauchot i M. Beaunier, 1997. Catalogue critique des types de poissons du Muséum National d'Histoire Naturelle. Cybium 21(1):5-35. Pàg. 9.
* ↑ Species in Orinoco River - FishBase (anglès)
* 1 2 Lovejoy, N. R. i B. B. Collette, 2003. Belonidae (Needlefishes). P. 586-590. A: R. E. Reis, S. O. Kullander i C. J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil. Pàg. 586.
* ↑ Species in Negro River - FishBase (anglès)
* ↑ Species in Madeira River - FishBase (anglès)
* ↑ Collette, B. B., 2003. Family Belonidae (Bonaparte, 1832) - needlefishes. Calif. Acad. Sci. Annotated Checklists of Fishes (16):22. Pàg. 3.
* ↑ List of Freshwater Fishes reported from Bolivia - FishBase (anglès)
* ↑ Taphorn, D., R. Royero, A. Machado-Allison i F. Mago Leccia, 1997. Lista actualizada de los peces de agua dulce de Venezuela. P. 55-100. A: E. La Marca (ed.). Catálogo zoológico de Venezuela. Vol. 1. Vertebrados actuales y fósiles de Venezuela. Museo de Ciencia y Tecnología de Mérida, Veneçuela. Pàg. 94.
* ↑ «All fishes reported from Venezuela -» (en anglès).
* ↑ List of Freshwater Fishes reported from Brazil - FishBase (anglès)
* 1 2 3 Collette B. B., 1966. Belonion, a new genus of fresh-water needlefishes from South America. Am. Mus. Novit. No. 2274. 1-22.
* ↑ Catalogue of Life (anglès)
* ↑ FishBase (anglès)
* ↑ BioLib (anglès)
# Refugi de muntanya de Sagramorta

El Refugi de muntanya de Sagramorta és una obra d'Alp (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i dos pisos, amb teulat amb dos aiguavessos, d'escasses i petites obertures. Té una capacitat per a vint-i-set persones.
Antiga borda del despoblat de Sagramorta, que l'any 1927 va ser rehabilitada i arrendada pel Club Muntanyenc Barcelonès per refugi de muntanya i pels esports de neu. Des del 1972 passà a propietat d'aquest club.

## Història

El poble de Sagramorta desaparegué al segle xvi i el seu temple (possiblement de Templers) fou derruït al segle xix. Encara, enmig del bosc, a pocs minuts del refugi, se'n poden veure els vestigis. El lloc és citat a la consagració de la Catedral d'Urgell com a "Sacromortua" l'any 835.

## Referències

* 1 2 3 «Refugi de muntanya de Sagramorta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 22 juny 2023].
# Belinda (satèl·lit)

Belinda és un satèl·lit interior del planeta Urà. Descobert gràcies a les imatges proporcionades pel Voyager 2 el 13 de gener de 1986, se li va donar la designació temporal S/1986 U 5. Deu el seu nom a l'heroïna de l'obra d'Alexander Pope El rínxol violat The Rape of the Lock en anglès. També se'l coneix com a Urà XIV.
Belinda pertany al grup de satèl·lits de Pòrcia, que inclou també s Bianca, Crèssida, Julieta, Pòrcia, Rosalina, Cupid, Desdèmona i Perdita. Aquests satèl·lits presenten òrbites i propietats fotomètriques similars. Desgraciadament es coneix poca cosa més que la seva òrbita, radi de 45 km i albedo geomètrica de 0,08.
A les imatges de la Voyager 2 Belinda es mostra com un objecte allargat, amb l'eix major apuntant cap a Urà. El satèl·lit és força allargat, amb el seu eix menor 0,5 ± 0,1 vegades la llargades de l'eix major. la seva superfície presenta un color grisós.

## Referències

* 1 2 3 URL de la referència: http://adsabs.harvard.edu/abs/1998AJ....115.1195J.
* 1 2 3 «NASA FACTS» (en anglès). NASA.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ Smith, B. A. «IAU Circular No. 4164», 16-01-1986. [Consulta: 6 agost 2006].
* ↑ «Planet and Satellite Names and Discoverers». Gazetteer of Planetary Nomenclature. USGS Astrogeology, 21-07-2006. [Consulta: 6 agost 2006].
* 1 2 3 Karkoschka, Erich «Comprehensive Photometry of the Rings and 16 Satellites of Uranus with the Hubble Space Telescope». Icarus, 151, 2001, pàg. 51–68. DOI: 10.1006/icar.2001.6596.
* ↑ Jacobson, R.A. «The Orbits of the Inner Uranian Satellites From Hubble Space Telescope and Voyager2 Observations». The Astronomical Journal, 115, 1998, pàg. 1195–1199. DOI: 10.1086/300263.
* 1 2 3 Karkoschka, Erich «Voyager's Eleventh Discovery of a Satellite of Uranus and Photometry and the First Size Measurements of Nine Satellites». Icarus, 151, 2001, pàg. 69–77. DOI: 10.1006/icar.2001.6597.

## Enllaços externs

* Perfil de Belinda de NASA
# Erivanski

Erivanski (en rus Эриванский) és un khútor del krai de Krasnodar, a Rússia. És a la zona septentrional del Caucas occidental, a 8 km al sud-oest d'Abinsk i a 70 km al sud-oest de Krasnodar. Pertany al poble de Svetlogórskoie.
# Tour de Flandes 1921

El Tour de Flandes 1921 és la 5a edició del Tour de Flandes. La cursa es disputà el 13 de març de 1921, amb inici i final a Gant i un recorregut de 262 quilòmetres.
El vencedor final fou el belga René Vermandel, que s'imposà a l'esprint als seus companys d'escapada. Jules van Hevel, vencedor el 1920, fou segon, mentre Louis Budts acabà tercer.

## Classificació final

| | Ciclista | Equip | Temps |
| 1 | René Vermandel (BEL) | | 9h 56' 00" |
| 2 | Jules van Hevel (BEL) | Bianchi-Dunlop | m. t. |
| 3 | Louis Budts (BEL) | | m. t. |
| 4 | Albert Dejonghe (BEL) | | m. t. |
| 5 | Louis Mottiat (BEL) | Alcyon | m. t. |
| 6 | John van Ruysseveldt (BEL) | | m. t. |
| 7 | Oscar Voet (BEL) | | + 150 m |
| 8 | Arthur Claerhout (BEL) | | + 2' 30" |
| 9 | Adolphe Coppez (BEL) | | + 5' 30" |
| 10 | Jules Masselis (BEL) | | + 9' 25" |

## Referències

* Resultats a sitiodeciclismo.net
* Resultats a cyclebase.nl
# Bogie

Un bogie és el carretó articulat de rodatge que suporta la caixa d'un vehicle ferroviari.
És l'evolució dels rodatges de rodes d'un eix dels inicis del ferrocarril. Els cotxes de viatgers habitualment compten amb dos bogies, un a cada extrem del vehicle. La introducció d'aquest element al ferrocarril, va representar una millora considerable tant quant al confort com en la seguretat i una de les innovacions més significatives en els sistemes ferroviaris.
Viccionari
# Viva la vie

Viva la vie és una pel·lícula francesa de Claude Lelouch estrenada el 1984.

## Argument

Michel Perrin, important industrial, i Sarah Gaucher, actriu famosa, no tenen a priori res en comú... i tanmateix, desapareixen misteriosament tots dos el mateix dia, a la mateixa hora. I, sobretot, reapareixen tres dies més tard com si res no hagués passat ! Allò que podria semblar no ser més que una torbadora coincidència, però el fenomen es reprodueix de la mateixa manera poc temps després...

## Repartiment

* Michel Piccoli: Michel Perrin
* Charlotte Rampling: Catherine Perrin
* Laurent Malet: Laurent Perrin
* Jean-Louis Trintignant: François Gaucher
* Évelyne Bouix: Sarah Gaucher
* Charles Aznavour: Édouard Takvonian
* Tanya Lopert: Julia
* Raymond Pellegrin: comissari Barret / Georges
* Charles Gérard: Charles
* Anouk Aimée: Anouk
* Myriam Boyer: Pauline
* Patrick Depeyrrat
* Marylin Even
* Philippe Laudenbach: professor Sternberg
* Denis Lavant: el repartidor de caviar
* Martin Lamotte: el periodista de TV
* Ged Marlon: l'empresari
* Mado Maurin: la mare de François
* Jacques Nolot: l'inspector
* Isaach de Bankolé

## Al voltant de la pel·lícula

* La pel·lícula s'obre amb una entrevista radiofònica de Claude Lelouch demanant expressament als espectadors que no revelin el final de la pel·lícula.

## Referències

* ↑ «Viva la vie». Allociné.
# Resolució 1796 del Consell de Seguretat de les Nacions Unides

La Resolució 1796 del Consell de Seguretat de les Nacions Unides fou adoptada per unanimitat el 23 de gener de 2008. Recordant la resolució 1740 sobre situació al Nepal, el Consell va decidir ampliar el mandat de la Missió de les Nacions Unides al Nepal durant sis mesos, fins al 23 de juliol, a petició del govern d'aquest país i sobre la base de la recomanació del Secretari General per a una pròrroga de sis mesos.

## Detalls

La resolució fou presentada pel Regne Unit i expressava el seu ple suport a l'Acord General de Pau de 21 de novembre de 2006, signat pel govern i el Partit Comunista de Nepal (Maoista). Demana a totes les parts que mantinguin el momentum en l'aplicació de l'Acord i treballin junts per avançar cap a les eleccions de l'Assemblea Constituent, programades per al 10 d'abril.
Després de l'adopció, el representant de Nepal va expressar la seva confiança en que en els pròxims sis mesos el seu país podria assolir avenços en el procés de pau, inclosa la celebració de les eleccions a l'Assemblea Constituent del 10 d'abril. Nepal va assegurar al Consell que cooperaria plenament amb el representant especial del secretari general en l'execució del mandat recentment renovat.
Contingut en una carta del Representant Permanent de Nepal i dirigida al Secretari General, la sol·licitud del Govern es va transmetre al Consell en una carta del Secretari General de data 27 de desembre de 2007. La petició fou seguida de consultes dins de l'Aliança de Set Partits del Nepal i va reflectir un consens entre totes les parts, inclòs el Partit Comunista de Nepal (Maoista), que actualment estava fora del Govern Provisional.

## Referències

* ↑ «accepting Secretary-General's recommendation, government request, Security Council grants six-month extension of United Nations Mission in nepal». United Nations, 23-01-2008.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2006 - 2008)
* Guerra Civil nepalesa

## Enllaços externs

* PDF Text de la Resolució a UN.org
# Belinda Wilkes

Belinda Wilkes (Staffordshire, segle XX) és astrofísica sènior de l'Observatori Astrofísic de l'Smithsonian (SAO) a Cambridge (Massachusetts), i antiga directora del Centre de raig X de Chandra.

## Educació i carrera professional

Va néixer a Staffordshire (Anglaterra) i va créixer a Albrighton (Shropshir), assistint a Wolverhampton Girls' High School abans d'obtenir una llicenciatura en física i astronomia a la Universitat de St. Andrews, a Escòcia, seguida d'un doctorat en astronomia per la Universitat de Cambridge (Anglaterra).
El 1982 es va traslladar a l'Observatori Steward de la Universitat d'Arizona com a becària postdoctoral de l'OTAN i el 1984 a la Divisió d'Astrofísica d'Altes Energies de SAO, part del Centre d'Astrofísica de la Universitat Harvard i la Smithsonian Institution.

## Investigació

La seva investigació es refereix a estudis de longituds d'ona múltiples dels quàsars (galàxies que contenen forats negres supermassius en els seus centres i les fonts més lluminoses de l'Univers).
És autora de més de 165 articles en revistes científiques i ha participat en una àmplia gamma de comitès professionals, així com en diversos comitès assessors i d'usuaris i juntes de revisió de telescopis espacials i terrestres. És membre de la Royal Astronomical Society i de la Cambridge Philosophical Society, i membre de la Unió Astronòmica Internacional.

## Reconeixements

El 2018 va ser escollida Honorary Fellow del Jesus College, Cambridge, la seva Alma Mater.
El 2020 va ser nomenada membre de l'American Physical Society «per contribucions significatives a la comprensió dels nuclis galàctics actius, inclosos els seus mecanismes d'emissió i vies evolutives, i pel lideratge innovador de l'Observatori de raigs X Chandra».
El 2021 va ser nomenada membre de la Societat Astronòmica Americana «Per un lideratge dedicat de la comunitat astronòmica com a directora de l'Observatori de raigs X Chandra» i va ser nomenada per a la classe 2021 de Fellows de l'Associació Americana per a l'Avenç de la Ciència (AAAS).

## Referències

* ↑ «Dr. Belinda Wilkes Chosen to Lead the Chandra X-ray Center» (en anglès). Chandra.
* ↑ Tucker i Tucker, 2001.
* ↑ Schielicke, 2003, p. 260.
* ↑ Seward, 1995, p. 357.
* ↑ «NOAO-NSO Newsletter, Issues 41-44» (en anglès). The Observatories, 1995.
* ↑ «Newsletter, Issues 69-72» (en anglès). The Observatories, 2002.
* ↑ National Optical Astronomy Observatories Newsletter, Issues 65-72 (en anglès), XXXX.
* ↑ BL Lac objects: proceedings of a workshop held in Como, Italy, September 20-23, 1988 (en anglès).
* ↑ «APS Fellow Archive» (en anglès). American Physical Society (APS).
* ↑ «2021 Fellows» (en anglès). American Association for the Advancement of Science (AAAS).

## Bibliografia

* Schielicke, Reinhard E. The Cosmic Circuit of Matter (en anglès). Wiley-VCH, 2003.
* Seward, Frederick D. Exploring the X-ray Universe (en anglès). Cambridge University Press, 1995.
* Tucker, Wallace H.; Tucker, Karen. Revealing the Universe: The Making of the Chandra X-ray Observatory (en anglès). Harvard University Press, 2001.
# Recinte emmurallat d'Alcoi

El Recinte emmurallat d'Alcoi és un conjunt d'Alcoi (l'Alcoià) declarat Bé d'interès cultural.

## Descripció

En el recorregut de la muralla hi havia tres o quatre entrades i unes 14 torres. Al mur septentrional hi havia la torre de Riquer i la torre Nainça, i al sud la torre del Postic o Barbaana. Les torres eren de planta rectangular i feien entre 5 i 7 metres de lateral i de 10 a 12 metres d'altura. La muralla es va construir amb tàpies de terra i calç plenes de grava i a vegades també còdols. Entre les tàpies s'hi posava 5 cm de morter. A principi del segle XXI romanen pocs vestigis del que eren les muralles, només hi ha fragments dispersos i l'element més significatiu conservat és la Torre de Na Valora. Del segon recinte emmurallat, que va ser una ampliació del primer, es conserva la torre del Postic o Barbacana, juntament amb la Torre Naiça i la torre de Riquer.

## Història

Entre el segle X i el segle xi es va construir la muralla de l'Alcoi musulmà, excavada el 2018. Amb la signatura dels tractats d'Almisra del segle xiii amb Alfons de Castella, Jaume I s'assegurava la conquesta de les terres del sud del regne de València, entre Xàtiva i Múrcia. Després de la reconquesta Alcoi s'esmerça en construir un fort aparell defensiu al seu voltant. La primera de les construccions va ser una petita fortificació al camí de Múrcia, que es va anar reforçant. Entre 1256 i el principi del segle xiv la superfície interior tenia unes 3,2 hectàrees. Roger de Llúria decidí convertir-la a finals del segle xiii en un palau senyorial que des de mitjans del segle xiii fins a l'any 1835 es reconvertiria en un monestir de frares agustins. Després hi va haver dependències municipals i es procedí a la demolició al segle xx.

## Referències

* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=1219.
* 1 2 3 «Recinto Amurallado de Alcoy». Patrimoni. Generalitat Valenciana. [Consulta: 13 setembre 2018].
* ↑ «Troben l'antiga muralla de l'Alcoi musulmà». Pagina66, 19-07-2018 [Consulta: 13 setembre 2018].
# Eric Johansson

Eric Johansson (Dalarna, 10 de febrer de 1904 - 22 de febrer de 1972), també conegut com a Eric Umedalen i Eric Myrskog, va ser un atleta suec, especialista en el llançament de martell, que va competir durant la dècada de 1940.
En el seu palmarès destaquen una medalla de plata en la prova del llançament de martell al Campionat d'Europa d'atletisme de 1946 i el campionat nacional de martell de 1946. El 1947 va establir un rècord suec amb un llançament de 57,41 metres, però després de la verificació, es va veure que Johansson emprava un martell més lleuger que el que indicava la normativa. Aquest registre fou anul·lat i Johanssen fou desqualificat a perpetuïtat.

## Millors marques

* llançament de martell. 56.79 metres (1946)

## Referències

* ↑ «Autografer Startsida». [Consulta: 6 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Bosse Ericsson - rese bland släggkämpar» (en suec). Arxivat de l'original el 2019-04-17. [Consulta: 6 maig 2020].
* ↑ Jenkkiblogg. «Citius Altius Fortius: Eric "Umedalen" Johansson», måndag 31 maj 2010. [Consulta: 6 maig 2020].
* ↑ «Track and Field Statistics». [Consulta: 6 maig 2020].
# Turčianky

Turčianky és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1293.
# Belinda Snell

Belinda Rose Snell, (nascuda el 10 de gener de 1981 a Mirboo North, Austràlia) és una jugadora de bàsquet australiana. Ha aconseguit 4 medalles en competicions internacionals amb Austràlia, entre Mundials i Jocs Olímpics.

## Referències

* ↑ «Belinda Snell Playerfile». WNBA.com, 10-01-1981. [Consulta: 2 maig 2012].
* ↑ «Basketball». A: 2006 Australian Commonwealth Games team handbook. Melbourne, Vic.: Australian Commonwealth Games Association 2006, p. 88–89.

## Enllaços externs

* Perfil en basketball reference (WNBA) Arxivat 2016-03-04 a Wayback Machine.
* Perfil en fiba.com
# Ernesto Lara Filho

Ernesto Pires Barreto de Lara Filho (Benguela, 2 de novembre de 1932 — Huambo, 7 de febrer de 1977) fou un periodista, poeta empresari agrícola portuguès, d'origen angolès.

## Biografia

Va néixer a Benguela el 1932, on va fer estudis primaris i secundaris. Era germà de la poetessa Alda Lara. El 1952 completà els seus estudis d'empresariat agrari a l'Escola Nacional de Coïmbra.
A Luanda va exercir com a periodista paral·lelament com a quadre especialitat dels Serviços de Agricultura e Florestas de Angola. Entre finals de la dècada de 1950 e i la primera meitat dels anys 1960, va publicar cròniques i reportatges a la premsa portuguesa.
Va morir a Huambo el 7 de febrer de 1977 en un accident d'aviació, amb poc més de quaranta-cinc anys.

## Obres

* Picada de Marimbondo (1961);
* O Canto do Martrindinde (1963);
* Seripipi na Gaiola (1970).

## Referències

* ↑ Lusofonia Poética. «Biografia de Ernesto Lara Filho». Arxivat de l'original el 2017-06-06. [Consulta: 13 novembre 2017].
* ↑ Mestre, David «Ernesto Lara Filho : da poesia e do seu autor». Colóquio/Letras. Fundação Calouste Gulbenkian, 01-03-1983, p. 58-62.
# Tuscola (Illinois)

Tuscola és una població dels Estats Units a l'estat d'Illinois. Segons el cens del 2000 tenia 4.448 habitants.

## Demografia

Segons el cens del 2000, Tuscola tenia 4.448 habitants, 1.885 habitatges, i 1.261 famílies. La densitat de població era de 806,3 habitants/km².
Dels 1.885 habitatges en un 30,8% hi vivien nens de menys de 18 anys, en un 54,1% hi vivien parelles casades, en un 9,4% dones solteres, i en un 33,1% no eren unitats familiars. En el 29,7% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,93.
Per edats la població es repartia de la següent manera: un 25% tenia menys de 18 anys, un 8,1% entre 18 i 24, un 29% entre 25 i 44, un 21,2% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 89,3 homes.
La renda mediana per habitatge era de 39.608 $ i la renda mediana per família de 44.816 $. Els homes tenien una renda mediana de 35.063 $ mentre que les dones 22.090 $. La renda per capita de la població era de 19.465 $. Aproximadament el 2,3% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tuscola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Tuscola». American Fact Finder. Oficina del Cens dels Estats Units, 12-01-2010.
# Boophis lichenoides

Boophis lichenoides és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis lichenoides. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Vicenç de Vila-robau

Vicenç de Vila-robau fou abat del monestir Sant Quirze de Colera almenys el 1322. L'única notícia que es té d'aquest abat és que apareix en els diferents abaciologis que la crítica històrica ha fet en el decurs del temps.

## Bibliografia

* Joan Badia i Homs, L'arquitectura medieval a l'Empordà, 2a ed., 2 vols., Girona, Diputació Provincial de Girona, 1985, vol. II-B, pp. 156-178, [il.] 182-190 i 600-605.
* Catalunya Romànica, 27 vols., Barcelona, Enciclopèdia Catalana, 1984-1998, vol. 9.
# Riu Pinturas

El riu Pinturas és un riu de l'Argentina de la província de Santa Cruz a la Patagònia. És l'afluent més important del riu Deseado.
Nascut als Andes, al si del petit massís de Monte Zeballos (2.743 m d'alçada), situat al sud del llac Buenos Aires, transcorre al començament cap a l'est amb el nom de riu Ecker durant una centena de kilòmetres. Després tomba bruscament cap al nord en direcció al riu Deseado, travessant un engorjat espectacular de 150 km. de llarg, anomenat Vall del Riu Pinturas on es troba la coneguda Cova de les Mans (Cueva de las Manos), la vall i la cova van ser declarades Patrimoni de la Humanitat per la UNESCO el 1999.